Pièce dont la grande partie est en mauvais état et dont la fin est ainsi conçue: Acta sunt hec, anno domini millesimo trecentesimo vicesimo quinto, jndictione octaua, pontificatus sanctissimi patris domini Johannis diuina prudentia pape vicesimi secundi, anno nono, secunda die mensis julii, videlicet die martis post festum beatorum Petri et Pauli apostolorum, apud dictum Dyuionem lingonensis diocesis predicti, jn dicto capitulo predicti monasterii Sancti Stephani, jn presencia Johannis Piquardi de Longo Vico clerici auctoritate apostolica publici notarii coadiutorisque Johannis Rateti de Belna clerici notarii dyuionensis, discretorum virorum magistrorum Johannis Bruchiote rectoris ecclesie beati Johannis dyuionensis, Johannis de Breteneria clerici jurisperiti et Girardi de Croiseyo clerici, testium ad premissa vocatorum et specialiter rogatorum. Ego Johannes Piquardi de Longo Vico clericus lingonensis dyocesis, auctoritate apostolica publici notarii, coadiutorisque prefati Johannis Rateti notarii dyuionensis ex parte predicta domini ducis, litteris premissis dum sic per predictas partes agerentur, presens fui vna cum testibus suprascriptis eaque ad requisitionem earundem partium jn hanc publicam formam redegi et scribi feci, meoque signo consueto cum appositione predicti sigilli predicte curie prefati domini ducis signaui, et his manu propria subscripsi jn testimonium veritatis.